Васо Ангелов

Васо Ангелов (р. во Ваташа — ) — македонски театарски, филмски и телевизиски глумец.

Последни негови настапи се во „Седумка љубов или смрт“ во режија на Александар Малинков и „Госпоѓа Министерка“ во режија на Душко Наумовски.

 Животопис 
Уште како ученик во основното училиште а подоцна и како средошколец се истакнувал со својот талент за глума. Во 1956 година станал член на Драмското студио при КУД "Кочо Рацин" во Скопје. Иако завршил средно трговско училиште, драмската уметност го привлекува повеќе од се друго. Во 1959 година станал член на Аматерскиот театар во Ваташа, а нешто подоцна во Кавадарци. Во 1963 година се вработил во Дом на култура во Кавадарци, најнапред како економ со задача да учествува како актер во драмските дела на Аматерскиот театар. Еден период Ангелов работел како раководител на Аматерскиот театар во Спомен домот 12 скоевци во Ваташа.

Во својата богата кариера како актер учествувал во повеќе од 100 театарски драмски дела, а играл во повеќе од 500 претстави. Васо Ангелов играл и во неколку телевизиски серии, а како режисер поставил неколку претстави. Како актер освоил прва награда на Републичките драмски смотри во Штип 1962 година. Има добиено диплома за најдобра улога на смотрите во Битола 1968 г., во Кочани 1976 г. , а во 1979 година има освоено награда за најдобра улога на Југословенските смотри за аматери во Ваљево. Во 2010 година Ангелов е добитник на наградата 7 септември на општина Кавадарци.

Последните негови настапи биле во „Седумка љубов или смрт“ во режија на Александар Малинков и „Госпоѓа Министерка“ во режија на Душко Наумовски.

 Филмографија 
Ангелов има остварено бројни филмски улоги:

 Година Филм Улога 1969  Републиката во пламен ТВ-филм  1970  А бре, Македонче ТВ-филм  1977  Пресуда ТВ-филм  1977  Малиот одред ТВ-филм  1979  Жена од малтер ТВ-филм  Работник 1979  Наши години ТВ-серија  Железничарот 1979  Курирот на Гоце ТВ-серија  1982  Илинден ТВ-серија  Непокор 1982  Време на летала ТВ-филм   1982  Слана во цутот на бадемите ТВ-филм  1984  Јуначко колено ТВ-серија  Турски чауш 1985  Од зад грб ТВ-филм  1986  Солунски патрдии ТВ-серија  Заптија 1986  Трговецот од Солун ТВ-филм  Кочијашот 1989  Кога меракот пее ТВ-серија  Таткото 1992  Македонски народни приказни ТВ-серија  1993  Бог да ги убие шпионите ТВ-филм  1999  Каца ТВ-филм  Падарот 2003  Митке-Коштан-Гркљан ТВ-филм  Митке 2013  Тиквешко востание ТВ-серија  2014  Женски итроштини ТВ-филм 

 Наводи 

Категорија:Родени во 1938 година
Категорија:Глумци од Кавадарци
Категорија:Македонски театарски глумци
Категорија:Македонски телевизиски глумци
Категорија:Македонски филмски глумци
Категорија:Југословенски глумци